En valutaopsjon gir selskapet på et fremtidig tidspunkt rett, men ikke plikt, til å kjøpe (Call) eller selge (Put) et valutapar til en kjent kurs. For å sikre seg denne retten, betaler selskapet en premie som forfaller to dager etter transaksjonsdag. Eieren av en opsjon benytter seg av retten sin dersom den har positiv verdi på forfallsdagen. Selgeren av en opsjon er forpliktet til å levere sin del av oppgjøret på forfallsdagen. Valutaopsjoner gir selskapet mulighet til å sikre fremtidige valutastrømmer. Ved å sette sammen to eller flere opsjonselementer kan det skapes skreddersydde sikringsinstrumenter som reflekterer bedriftens risiko og/eller markedssyn. Priser på valutaopsjoner varierer bl.a. med beløpsstørrelse forventede svingninger i markedet og opsjonens løpetid.